Document ID: 31993D0550

Padomes Lēmums
(1993. gada 20. oktobris),
par Sadarbības nolīguma noslēgšanu Atlantijas okeāna ziemeļaustrumu piekrastes un ūdeņu aizsardzībai no piesārņojuma
(93/550/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 130.s pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
ņemot vērā Ekonomikas un sociālo lietu komitejas atzinumu [3]
,
tā kā pirmās divas Eiropas Kopienu vides rīcības programmas [4] uzsver to, cik nozīmīga Kopienai ir cīņa ar jūru piesārņojumu vispār, un izveido noteikumus, inter alia, Kopienas pasākumiem, lai cīnītos ar transporta un kuģniecības radīto piesārņojumu; tā kā tie norāda, ka jūras ūdens aizsardzība ir prioritārs jautājums, lai saglabātu vitālo ekoloģisko līdzsvaru;
tā kā trešā Eiropas Kopienu vides rīcības programma [5] uzsver to, ka, nelaimes gadījumā attiecīgajām dalībvalstu iestādēm jāspēj saskaņotā veidā un ar pietiekamiem līdzekļiem ātri iesaistīties;
tā kā ceturtā Eiropas Kopienu vides rīcības programma [6] apstiprina, ka naftas noplūdes radītā piesārņojuma kontrole paliek prioritāra un, protams, minētā prioritāte attiecībā uz jūras piesārņojumu pieaug; tā kā tā atzīst, ka ievērojama uzmanība jāvelta citām bīstamām vielām, ne tikai naftai, ko transportē pa jūru;
tā kā piektā Eiropas Kopienu vides rīcības programma [7], no vienas puses, atsaucas uz nepieciešamību uzlabot sagatavošanās stāvokli un rīcības spējas dabas vai tehnoloģiju izraisītu katastrofu gadījumā un, no otras puses, uzsver nepieciešamību uzlabot rīcības veidu, paturot prātā pieaugošo risku, kas jo īpaši raksturīgs bīstamiem pārvadājumiem, kurš noteiktā termiņā izpaužas nepieciešamībā uzlabot un vēl pilnveidot savstarpējās palīdzības procedūras;
tā kā Komisija Kopienas vārdā ir piedalījusies sarunās, lai sagatavotu starptautisku Sadarbības nolīgumu Atlantijas okeāna ziemeļaustrumu piekrastes un ūdeņu aizsardzībai pret piesārņojumu;
tā kā šo sarunu rezultātā 1990. gada 17. oktobrī Lisabonā tika pieņemts un Kopienas vārdā parakstīts Sadarbības nolīgums Atlantijas okeāna ziemeļaustrumu piekrastes un ūdeņu aizsardzībai pret piesārņojumu;
tā kā šis nolīgums aizpilda robu, ciktāl tas attiecas uz Atlantijas okeāna ziemeļaustrumiem, starptautiskajās darbībās, kas saistītas ar nejaušu jūras piesārņošanu, uz Baltijas jūru, Ziemeļu jūru un Vidusjūru jau attiecas daudzpusēji nolīgumi par sadarbību nejaušas jūras piesārņošanas gadījumā;
tā kā ir vēlams, lai Kopiena apstiprina nolīgumu, tā piedaloties tās mērķu sasniegšanā līdzās dalībvalstīm, īpaši attiecībā uz Padomes 1986. gada 6. marta Lēmumu 86/85/EEK, ar ko izveido Kopienas informācijas sistēmu ogļūdeņražu un citu kaitīgu vielu izšļakstījumu radītā piesārņojuma kontrolei un samazināšanai jūrā vai lielākajos iekšzemes ūdeņos [8],
IR PIEŅĒMUSI ŠĀDU LĒMUMU.
1. pants
Ar šo 1990. gada 17. oktobrī Lisabonā pieņemtais Sadarbības nolīgums Atlantijas okeāna ziemeļaustrumu piekrastes un ūdeņu aizsardzībai no piesārņojuma ir apstiprināts Eiropas Ekonomikas kopienas vārdā.
Nolīguma teksts ir pievienots šim lēmumam.
2. pants
Padomes priekšsēdētājs Eiropas Ekonomikas kopienas vārdā kopā ar Portugāles valdību deponē apstiprināšanas dokumentu, kā noteikts nolīguma 24. panta 2. punktā.
Luksemburgā, 1993. gada 20. oktobrī

Labels: 5
20